Avainsanat

Tiivistelmä



Avainsanat

1. Yhteisön tavaramerkki – Kolmansien huomautukset ja väite – Väitteen tutkiminen – Todisteet aikaisemman tavaramerkin käyttämisestä – Viiden vuoden määräajan alkamisajankohta – Aikaisemman tavaramerkin rekisteröintipäivä

(Neuvoston asetuksen N:o 40/94 43 artiklan 2 ja 3 kohta; neuvoston direktiivi 89/104)

2. Yhteisön tavaramerkki – Yhteisön tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Sekaannusvaara haetun tavaramerkin ja aikaisemman tavaramerkin välillä

(Neuvoston asetuksen N:o 40/94 8 artiklan 1 kohdan b alakohta)

Tiivistelmä

1. Yhteisön tavaramerkistä annetun asetuksen N:o 40/94 43 artiklan 2 kohdasta ilmenee, että väitteen tehneen aikaisemman yhteisön tavaramerkin haltijan on näytettävä toteen tämän tavaramerkin käyttö vain silloin, jos aikaisempi yhteisön tavaramerkki on ollut yhteisön tavaramerkin rekisteröintihakemuksen julkaisupäivänä vähintään viisi vuotta rekisteröitynä.

2. Asetuksen N:o 40/94 43 artiklan 3 kohdassa säädetään seuraavaa: ”Edellä 2 kohtaa sovelletaan 8 artiklan 2 kohdan a alakohdassa tarkoitettuihin aikaisempiin kansallisiin tavaramerkkeihin siten, että käyttö jäsenvaltiossa, jossa aikaisempi kansallinen tavaramerkki on suojattu, vastaa käyttöä [yhteisössä].

3. Vaikka asetuksen N:o 40/94 43 artiklan 2 ja 3 kohdan lukemisesta yhdessä ilmenee, että rekisteröintiä seuraava viiden vuoden jakso alkaa aikaisemman kansallisen tavaramerkin rekisteröinnistä, on todettava, ettei asetuksen N:o 40/94 perusteella voida määritellä sitä päivää, jona aikaisempi kansallinen tavaramerkki katsotaan rekisteröidyksi kussakin jäsenvaltiossa.

4. Vaikka kansallinen tavaramerkkilainsäädäntö on yhdenmukaistettu tavaramerkeistä annetulla ensimmäisellä direktiivillä 89/104, mainitulla direktiivillä ei yhdenmukaisteta tavaramerkkien rekisteröinnin menettelyllisiä kysymyksiä, joten sen jäsenvaltion, jota varten rekisteröintihakemus on jätetty, on omien menettelysäännöstensä mukaisesti määritettävä hetki, jolloin rekisteröintimenettely päättyy.

5. (Tästä seuraa, että koska asetuksesta N:o 40/94 tai direktiivistä 89/104 puuttuu asiaa koskeva säännös, aikaisemman kansallisen tavaramerkin rekisteröintipäivän määrittämiseksi on viitattava kyseisen jäsenvaltion kansalliseen lainsäädäntöön.

(ks. 27-28, 30-32 kohta)

6. Saksalaisen yleisön keskuudessa on olemassa sekaannusvaara sanamerkin ACNO FOCUS, jonka rekisteröintiä yhteisön tavaramerkiksi on haettu Nizzan sopimuksen mukaiseen luokkaan 3 kuuluville "kosmeettisille tuotteille ja meikeille" ja Saksassa muun muassa samaan luokkaan kuuluville tavaroille ja palveluille aikaisemmin rekisteröidyn sanamerkin FOCUS välillä.

7. Kyseiset merkit ovat tietyssä määrin samankaltaisia ulkoasultaan, lausuntatavaltaan ja merkityssisällöltään. Lisäksi kyseiset tavarat ovat samat. Tässä tilanteessa erityisesti siitä, että kohdeyleisöllä on vain epätäydellinen muistikuva kyseisistä tavaramerkeistä siten, että niiden yhteinen osa ”focus” synnyttää niiden välille tietyn samankaltaisuuden, ja siitä, että huomioon otettavien eri tekijöiden välillä on keskinäinen riippuvuus, seuraa, että on todettava, että kyseisten kahden merkin välillä on sekaannusvaara.

(ks. 46, 49, 69-70 kohta)